Γουλιέλμος Άρουντελ

Ο σερ Γουίλιαμ Άρουντελ, αγγλ.: Sir William Arundel (γενν. π. το 1369, πέθανε το 1400) ήταν Ιππότης τού Τάγματος τής Περικνημίδος, φύλακας τού Κάστρου τού Ρότσεστερ και φύλακας και επιστάτης τού Κάστρου Ρέιγκεϊτ. Όφειλε όλους τούς διορισμούς του στον Ριχάρδο Β΄, τού οποίου η βασιλεία (1377-1399) κάλυψε το μεγαλύτερο μέρος τής ζωής τού Άρουντελ.

 Καταγωγή 
Ο Άρουντελ ήταν γιος τού Ιωάννη ΦιτςΆλαν 1ου βαρόνου τού Άρουντελ, και εγγονός τού Ριχάρδου ΦιτςΆλαν 10ου κόμη τού Άρουντελ. 

Η μητέρα του ήταν η Ελεονώρα Μαλτρέιβερς, κόρη και κληρονόμος τού σερ Ιωάννη Μαλτρέιβερς και εγγονή (και, τελικά, μοναδική κληρονόμος) τού Ιωάννη Μαλτρέιβερς 1ου βαρόνου Μαλτρέιβερς.

Η οικογένεια τού σερ Γουλιέλμου Άρουντελ χρησιμοποιούσε το επώνυμο Άρουντελ αντί για ΦιτςΆλαν, αλλά στις περισσότερες περιπτώσεις οι συγγενείς του έχουν επαναπροσδιοριστεί ως ΦιτςΆλαν από μεταγενέστερους συγγραφείς και ιστορικούς.  Αυτό δεν έγινε στην περίπτωσή του, και αναφέρεται πάντα ως σερ Γουλιέλμος Άρουντελ. 

 Ζωή και σταδιοδρομία 
Η ακριβής ημερομηνία γέννησης τού Άρουντελ δεν είναι γνωστή, αλλά ήταν μετά το 1365  και έχει εκτιμηθεί ως το 1369.  Αναφέρεται για πρώτη φορά το 1375, όταν είναι ένας από εκείνους που κληροδοτήθηκαν στη διαθήκη τού παππού του Ριχάρδου ΦιτςΆλαν 10ου κόμη τού Άρουντελ.  Το 1389 τού χορηγήθηκε άδεια να ταξιδεύσει (με τον σερ Σίμωνα Φέλμπριτζ και τον ΡΟβέρτο Τέυε).  Σύμφωνα με τον Φρουασάρ, ακολούθησε τον Ριχάρδο Β΄ στην Ιρλανδία το 1394 

Το 1395 διορίστηκε κόνσταυλος (ή custos) τού Κάστρου τού Ρότσεστερ. 

Ο Άρουντελ ήταν με τον Ριχάρδο Β΄ στην Ιρλανδία το 1394.  Το 1395 ήταν φύλακας τού Κάστρου τού Ρότσεστερ. 

Διορίστηκε φύλακας και επιστάτης (warden) τού Κάστρου Ρέιγκεϊτ, και τού ανατέθηκε η ευθύνη ως δασοφύλακα (ranger) για όλα τα γύρω πάρκα και περιοχές κυνηγιού, το 1397. 

Αυτός και η σύζυγός του Αγνή, έλαβαν και οι δύο τηβέννους τού Τάγματος τής Περικνημίδος το 1399, γεγονός που δείχνει ότι αναμενόταν να παραστούν μαζί στις τελετές τής Περικνημίδος εκείνη τη χρονιά. 

 Ιππότης της Περικνημίδας 
Χρίστηκε Ιππότης τής Περικνημίδος το 1395.  Πήρε τη θέση τού σερ Νίκολας Σάρνσφελντ.  Δεν υπήρχε προφανής λόγος να τού απονεμηθεί τόσο υψηλή τιμή και προσωπικό σημάδι εύνοιας από τον ηγεμόνα,  η οποία ήρθε σε μία εποχή που ο θείος του Ριχάρδος ΦιτςΆλαν 11ος κόμης τού Άρουντελ και ο βασιλιάς είχαν ήδη διαφωνήσεί μεταξύ τους. 

Οι τύχες τού ανιψιού και τού θείου του μπορεί να ήταν συγγενείς, επειδή ο διορισμός τού Άρουντελ ως φύλακα και επιστάτη τού Κάστρου Ρέιγκεϊτ επισημοποιήθηκε στις 7 Οκτωβρίου 1397, λίγες μόνο εβδομάδες μετά τη σφαγή και την εκτέλεση τού θείου του με αποκεφαλισμό στις 21 Σεπτεμβρίου. 

Η πλάκα τού καθίσματος Περικνημίδος τού Άρουντελ (χρονολογείται π. στο 1421) στο παρεκκλήσιο τού Αγίου Γεωργίου στο Γουίνδσορ αναγνωρίζεται ως ένα από τα πιο όμορφα παραδείγματα μεσαιωνικής εραλδικής τέχνης, αξιοσημείωτη για τη συνέχιση των φτερών τού κεφαλιού τού γρύπα στο έμβλημά του, τα οποία σχηματίζουν τον υπόλοιπο χιτώνα επάνω από την ασπίδα των όπλων του.  Οι θυρεοί που εμφανίζονται στην πλάκα τού καθίσματος είναι των ΦιτςΆλαν και των Mαλτρέιβερς (δηλαδή, 1ο και 4ο, επί ερυθρού πεδίου, ένας χρυσός ορμώμενος λέων για τους ΦιτςΆλαν: και 2ο και 3ο επί μέλανος πεδίου, ένα χρυσό πλέγμα για τούς Μαλτρέιβερς).  Το έμβλημα είναι ένα κεφάλι γρύπα με αργυρό ράμφος και μακριές γαλάζιες γραμμές, που προκύπτουν από ένα δουκικό στέμμα γαλάζιων γραμμών.  Η πλάκα τού καθίσματος βρίσκεται στο δεύτερο κάθισμα στην πλευρά τού ηγεμόνα τού παρεκκλησίου .

 Οικογένεια και το τέλος 
Ο σερ Γουλιέλμος νυμφεύτηκε μία κυρία ονόματι Αγνή, για την οικογένεια τής οποίας δεν είναι γνωστό τίποτε άλλο. 

Ο σερ Γουλιέλμος Άρουντελ απεβίωσε το 1400.  Η διαθήκη του, με ημερομηνία Λονδίνο 1 Αυγούστου 1400 (μήνας κατά τον οποίο απεβίωσε), όριζε ότι το σώμα του έπρεπε να «ταφεί στη μονή τού Ρότσεστερ, στο πίσω μέρος τού ιερού βωμού» και ο τάφος του είναι ακόμη ορατός εκεί, σε αυτό που είναι τώρα ο καθεδρικός τού Ρότσεστερ. 

Δεν υπάρχουν στοιχεία που να δείχνουν ότι είχε παιδιά.

Η χήρα τού σερ Γουλιέλμου, λαίδη Αγνή Άρουντελ, απεβίωσε λίγο μετά από αυτόν, το 1401.  Η διαθήκη της, που συντάχθηκε λίγο πριν από το τέλος της, ζητούσε να ταφεί το σώμα της «κάτω από τον τάφο, όπου απεικονιζόμαστε εγώ και ο σύζυγός μου» στον καθεδρικό τού Ρότσεστερ.  Όταν ο καθεδρικός αναστηλωνόταν λίγο πριν το 1880, η πέτρινη πλάκα τους με το ορειχάλκινο μνημείο που απεικόνιζε τον σύζυγο και τη σύζυγο διαταράχθηκε, και εξετάστηκε κατά την αποκατάσταση τής χορωδίας. Η αφαίρεση τής πλάκας αποκάλυψε ένα μεγάλο μολύβδινο φέρετρο, και το σώμα μίας γυναίκας τυλιγμένο σε μόλυβδο.  Τα ορειχάλκινα γλυπτά είχαν εκείνη τη στιγμή αποσπαστεί από την πλάκα, αλλά το αποτύπωμα στην πέτρα που σχηματίστηκε για να τοποθετηθεί ο ορείχαλκος, έδειχνε τη μορφή ενός ιππότη με πανοπλία (σερ Γουλιέλμου) που κρατούσε το χέρι μίας κυρίας στο πλευρό του (λαίδη Αγνή) 

 Σωζόμενα μνημεία 
Υπάρχει ακόμη, πίσω από την μεγάλη Αγία Τράπεζα τού καθεδρικού τού Ρότσεστερ, μία πέτρινη αναμνηστική πλάκα, που παλαιότερα στέγαζε ένα -πλέον χαμένο- ορειχάλκινο αναμνηστικό, επάνω από τα λείψανα τού σερ Γουλιέλμου και τής συζύγου του, λαίδης Αγνής Άρουντελ.  Μία καταγραφή και απεικόνιση με λέιζερ τού πέτρινου τάφου ανατέθηκε το 2012, και τα αποτελέσματα δημοσιεύθηκαν το 2014 

Η πλάκα τού περιπτέρου τής Περικνημίδος σώζεται επίσης στη θέση της, στο 2ο περίπτερο, στην πλευρά τού Βασιλιά, στο παρεκκλήσιο τού Αγίου Γεωργίου στο Γουίνδσορ.

 Αναφορές 

Κατηγορία:Τάγμα της Περικνημίδας
Κατηγορία:Οικογένεια ΦιτςΆλαν